11.8.2023
DA
Den Europæiske Unions Tidende
C 283/55 Torsdag den 16. februar 2023
12. minder i den forbindelse om, at midtvejsevalueringen af den flerårige finansielle ramme kan gøre det muligt at styrke budgettet for den fælles landbrugspolitik og tage hensyn til den alvorlig indvirkning, som inflationen har haft på produktionsomkostningerne og landbrugsindtægterne; opfordrer EU til at søge alternative finansieringskilder uden for den fælles landbrugspolitik, til at udarbejde relevante foranstaltninger til at sikre tilgængeligheden af gødning til overkommelige priser i EU og til at afhjælpe den økonomiske indvirkning af manglen på gødning;
13.
minder medlemsstaterne om muligheden for inden for rammerne af deres strategiske plan under den fælles landbrugspolitik at udarbejde særlige økoordninger for at fremme organisk gødning eller en bedre udvikling af optimale pH-værdier for jorden, hvilket vil kræve mindre brug af gødning og resultere i maksimal udnyttelse af begrænsede forsyninger, eller sektorbaserede interventioner i de andre sektorers kapitler, hvilket bl.a. kunne omfatte foranstaltninger til at stimulere udviklingen af alternativer til mineralsk gødning, støtte fælles og samarbejdsbaserede tilgange til mangelsituationer og anvende innovation og teknologi til at reducere anvendelsen af gødning;
14.
anerkender og yder differentiel støtte til den rolle, som landbrugsfødevarefællesskaberne spiller, baseret på deres logistiske, organisatoriske og økonomiske kapacitet til at fremme lokale gødningsfremstillingsprojekter, både fra husdyr og alternativer til gødning baseret på fossile brændstoffer;
15. opfordrer Kommissionen til at støtte medlemsstaterne i at identificere løsninger vedrørende effektiv brug af den fælles landbrugspolitiks strategiske planer med henblik på at afhjælpe situationen vedrørende gødning; opfordrer medlemsstaterne til om nødvendigt at revidere deres nationale strategiske planer under den fælles landbrugspolitik for at lukke hullerne med henblik på at optimere og reducere anvendelsen af gødning og tabet af næringsstoffer, skabe incitament til at erstatte og supplere mineralsk gødning med næringsstoffer fra organiske kilder og fremskynde passende gødningsforanstaltninger, med henblik på at sikre jordens frugtbarhed og optimalt udbytte og samtidig forhindre CO2-lækage i regioner med lavere produktionsstandarder; understreger, at disse revisioner bør foretages rettidigt, forudsat at produktionsmængden og -kvaliteten ikke reduceres og ikke bør tælle med som en ændring af deres nationale strategiske planer under den fælles landbrugspolitik, hvilket kun er tilladt én gang om året; understreger de klare fordele, som vekseldrift med bælgplanter kan tilbyde som en gødningsforanstaltning i denne forbindelse som følge af deres evne til nitratbinding og dermed reducering af behovet for gødningsproduktion; opfordrer Kommissionen til at sikre, at alle medlemsstater benytter sig af muligheden for at anvende mellemafgrøder inden for rammerne af god landbrugs- og miljømæssig stand under den fælles landbrugspolitik;
16. opfordrer medlemsstaterne til at udnytte det fulde potentiale af den nyligt vedtagne forordning (EU) 2019/1009, som reviderede reglerne om at gøre EU-gødningsprodukter tilgængelige på markedet og gør det muligt at åbne EU's indre marked for organisk og bioaffaldsbaseret gødning ved at give disse adgang til CE-mærkning;
17. opfordrer Kommissionen til at ajourføre definitionen af husdyrsgødning i EU-lovgivningen ved at lave en klar skelnen mellem forarbejdet og uforarbejdet gødning med henblik på at kunne regulere disse korrekt under hensyntagen til deres forskellige sammensætninger og risikoen for forurening;
18. opfordrer Kommissionen til at indsamle videnskabelig dokumentation for virkningerne af fermenteret gødning og andre forarbejdede organiske næringsstoffer, for så vidt angår klimamæssige fordele og risici for forurening af vand; opfordrer Kommissionen til at udnytte de miljømæssige fordele ved anvendelsen af fermenteret gødning og andre forarbejdede organiske næringsstoffer, hvis disse er videnskabeligt dokumenteret, ved at fremme brugen heraf og eventuelt tilpasse lovgivningen;
19. beklager, at meddelelsen ikke tjener til at lette anvendelsen af økologiske alternativer til kunstgødning, f.eks.
RENURE, afgasset bioaffald opnået ved hjælp af anaerob nedbrydning af staldgødning, og eventuelle andre effektive og kontrollerede instrumenter, som kan bruges både i jordbrugs- og husdyrsektoren, og opfordrer til, at bilag III til nitratdirektivet ændres med henblik herpå, samtidig med at principperne om effektivitet og sikkerhed opretholdes; opfordrer i mellemtiden, i lyset af den nuværende krise, til en midlertidig undtagelse, idet RENURE-produkter og afgasset biomasse potentielt kan erstatte kunstgødning uden at medføre yderligere udledninger, kvælstoftab eller gødnings­ produktion; opfordrer derfor Kommissionen til snarest, og senest i sin kommende handlingsplan for integreret forvaltning af næringsstoffer (INMAP), at foreslå lovgivningsmæssige foranstaltninger til at gennemføre en lovlig og sikker anvendelse af de kriterier, som er udarbejdet af Det Fælles Forskningscenter, for at muliggøre sikker anvendelse af RENURE over de fastsatte grænseværdier for nitratsårbare zoner i nitratdirektivet;